**СЪОБЩЕНИЕ**

 **Община Севлиево** на основание чл.124б, ал. 2 от Закона за устройство на територията, съобщава че със **Заповед № 343 от 10.04.2023 г. на Кмета на Община Севлиево е одобрен:**

**Подробен устройствен план (ПУП) – План за регулация и застрояване (ПРЗ)** за УПИ XV-1725 и УПИ XVI-1726, кв.46 по плана на гр.Севлиево, изработен на основание чл.134, ал.1, т.1 от ЗУТ със съдържание:

**ПЛАН ЗА РЕГУЛАЦИЯ (ПР):**

За УПИ ХV-1725, кв.46 по плана на гр.Севлиево се променя предназначението от „за жилищни нужди“ в „за жилищни нужди и обществено обслужване“ при запазване на устройствената зона – Жм.

УПИ ХVІ-1726, кв.46 по плана на гр.Севлиево се отрежда „за обществено обслужване“ в устройствена зона – Оо.

Неразделна част от ПР са 1бр. чертеж и обяснителна записка 2 листа, съставляващи графичната част.

 **ПЛАН ЗА ЗАСТРОЯВАНЕ (ПЗ):**

 За ХV-1725 с отреждане “за жилищни нужди и обществено обслужване“, кв.46 по плана на гр.Севлиево се запазва установената устройствена зона Жм – за ниско жилищно застрояване – със следните устройствени показатели:

 - начин на застрояване – свободно и свързано;

 - характер на застрояване – ниско с височина до 10м;

 - максимална плътност на застрояване – 60%;

 - максимална интензивност на застрояване – 1,2;

 - минимална озеленена площ – 40%;

 За ХVІ-1726 с отреждане „за обществено обслужване“ се установява устройствена зона – Оо – със следните устройствени показатели:

 - начин на застрояване – свободно и свързано;

 - характер на застрояване – ниско с височина до 10м;

 - максимална плътност на застрояване – 70%;

 - максимална интензивност на застрояване – 2,0;

 - минимална озеленена площ – 30%;

Да се посочат ограничителните линии на основното застрояване и сградите, които се запазват като елемент от него.

 **Обхват на устройствения проект: УПИ XV-1725 и УПИ XVI-1726, кв.46 по плана на гр. Севлиево, Община Севлиево.**

 На основание чл. 215, ал. 1 от ЗУТ, заповедта подлежи на обжалване в 14-дневен срок, по реда на чл. 215, ал. 4 от ЗУТ, пред Административен съд – гр. Габрово, чрез община Севлиево.

 На основание чл. 135, ал. 6 от ЗУТ се спира приложението на действащия ПУП, за частите за които се отнася.

Съобщението е поставено на 18.04.2023 г. на таблото за обявления в „Център за административно обслужване“ и е публикувано на Интернет страницата на Община Севлиево**.**